“สมคิด” ชี้ SET ร่วงตามทั่วโลก! ไวรัสโคโรนากระทบระยะสั้น-เชื่อพื้นฐานศก.แกร่งช่วยฟื้น
"สมคิด" ชี้ SET ร่วงตามทั่วโลก! ไวรัสโคโรนากระทบระยะสั้น-เชื่อพื้นฐานศก.แกร่งช่วยฟื้น
"สมคิด" ชี้ SET ร่วงตามทั่วโลก! ไวรัสโคโรนากระทบระยะสั้น-เชื่อพื้นฐานศก.แกร่งช่วยฟื้น
27 ม.ค. 2563

นายสมคิด จาตุศรีพิทักษ์ รองนายกรัฐมนตรี เปิดเผยว่า ตลาดหุ้นไทยวันนี้ที่ปรับลดลงมากกว่า 40 จุด เป็นสถานการณ์ที่เกิดขึ้นกับตลาดหุ้นทั่วโลก เป็นผลจากความกังวลการแพร่ระบาดของไวรัสโคโรนาสายพันธุ์ใหม่ แต่เชื่อว่าจากพื้นฐานของไทยที่แข็งแกร่งจะทำให้ดัชนีหุ้นไทยฟื้นตัวขึ้นมาได้
สำหรับสถานการณ์การแพร่ระบาดของไวรัสโคโรนาที่เกิดขึ้นจากประเทศจีน ยอมรับว่ากระทบกับภาคการท่องเที่ยวของไทยในระยะสั้น แต่อย่างไรก็ตาม เชื่อว่าทางการจีนจะสามารถควบคุมสถานการณ์ได้อย่างแน่นอน ขณะที่คนไทยต้องช่วยกันหันมาเที่ยวในประเทศมากขึ้น พร้อมดึงนักท่องเที่ยวจากประเทศอื่นเข้ามาทดแทนนักท่องเที่ยวจากจีน โดยเฉพาะอินเดีย
ด้านปัญหางบประมาณรายจ่ายปี 63 ที่อาจต้องล่าช้าออกไปนั้น ขณะนี้รัฐบาลอยู่ระหว่างเตรียมหาแนวทางเพื่อให้สภาพคล่องหมุนเวียนได้ดี แต่ขอให้รอความชัดเจนก่อน
อนึ่งดัชนีตลาดหลักทรัพย์ฯปิดช่วงเช้าวันนี้(27ม.ค.63) อยู่ที่ระดับ 1,523.78 จุด ลดลง 45.77 จุด หรือ 2.92% ด้วยมูลค่าการซื้อขาย 41,864.96 ล้านบาท